### Általános Üzleti Feltételek

A Zöld Vonal Üzletház általános szerződési és szállítási feltételei
(Érvényes: 2009. február 1-jétől visszavonásig)

Megrendelő megrendelése elküldésével a Zöld Vonal Üzletház vásárlójává válik. A megrendelés ügyfélszolgálatunk írásbeli visszaigazolása után tekinthető véglegesnek. Adatvédelem: birtokunkba jutott, a Megrendelő azonosításához szükséges adatokat bizalmasan kezeljük, kizárólag a rendelés teljesítéséhez használjuk fel, és semmilyen formában nem adjuk tovább. A megrendelés tárgya: a Zöld Vonal Üzletház által üzemeltetett internetes áruházban található valamennyi árucikk, a megrendelőlapon részletezett mennyiségben és minőségben. Árak: az árucikk mellett a megrendelés napján feltüntetett ár az árucikk nettó vételára. Abban az esetben, ha a megrendelt áru(k) értéke alacsonyabb, mint nettó 20.000 Ft, akkor a vevő felé szállítási költséget számlázunk ki, amelynek mértéke mindentől függetlenül nettó 1500, azaz bruttó 1800 Ft, szállítási címenként, a kiszállítás részleteiről a Szállítás menüpont alatt olvashatnak. Elektronikus kereskedelem: a Zöld Vonal Üzletház elektronikus kereskedelmi szolgáltatásai egyedi jelszóval vehetők igénybe. A jelszó megadásával a Megrendelő közvetlen információt szerezhet a forgalmazott termékekről. A jelszó azonosítja a Megrendelőt, használata hitelesen bizonyítja, hogy a megrendelést a Megrendelő megtette. A megrendelést számítógépes rendszerünk rögzíti. A Megrendelő teljes felelősséget vállal a jelszó kezeléséért, azt harmadik fél részére nem ismerteti. A Zöld Vonal Üzletház nem vállal felelősséget azon károkért, amelyek a jelszó illetéktelen használatával keletkeztek akár a Megrendelőnél, akár harmadik személlyel szemben. A szerződés, illetve a szerződéskötés nyelve: magyar. A fentiek szerint megkötendő szerződés írásba foglalt szerződésnek minősül, azt a Zöld Vonal Üzletház iktatja, így a későbbiekben is hozzáférhető lesz.

Szállítási feltételek

A Zöld Vonal Üzletház a megrendelés visszaigazolását követő 72 órán belül kiszállítja a megrendelt termékeket a Megrendelő által megjelölt szállítási címekre, előzetesen egyeztetett időpontban.

Garancia

Az eladó szavatossági és jótállási felelősségére a Ptk.-ban és a 151/2003. (IX.22.) sz. Korm.rendeletben, valamint a 49/2003. (VII.30.) GKM rendeletben foglaltak, azon túlmenően pedig a gyártók által vállalt jótállási feltételek az irányadóak. A hatályos jogszabályoknak megfelelő szavatossági időtől eltérő szavatosság, illetve annak időtartama az adott áru mellett található. A szavatossági, jótállási igény érvényesítésének helye a Zöld Vonal Üzletház, valamint a jótállási jegyen feltüntetett szakszervizek. A garancia a termékhez tartozó garanciajegy, illetve a számla együttes bemutatásával érvényesíthető. A Zöld Vonal Üzletház a megvásárolt termékeket csak abban az esetben cseréli ki, ha azok bizonyítottan hibásak vagy bizonyítottan az áru kézbesítését megelőző szállítás során sérültek meg. A Zöld Vonal Üzletház külön felhívja Megrendelő figyelmét arra, hogy a Zöld Vonal Üzletház felelőssége a közvetlen kárra korlátozódik. A kártérítési igények a kár kifogástalan bizonyításának előfeltétele mellett, a számlázott hibás áru értékének mértékére korlátozódik. Mennyiségi kifogás kizárólag az áru átvételekor tehető, a mennyiségi eltérés jegyzőkönyvben történő rögzítésével.

Vásárlástól való elállás joga

A Megrendelő a 17/1999 (II.5) Korm. rendelet 4. §-a alapján jogosult az áru átvételét követő nyolc munkanapon belül indoklás nélkül elállni a vásárlástól. Ebben az esetben a Zöld Vonal Üzletház köteles a Megrendelő által kifizetett összeget haladéktalanul, de legkésőbb az elállást és az áru visszaszolgáltatását követő harminc napon belül visszatéríteni. Az áru visszaszolgáltatásával kapcsolatban felmerült költségek a Megrendelőt terhelik. A Zöld Vonal Üzletház kizárólag sérülésmentes, hiánytalan csomagolású termék visszaszolgáltatása esetén köteles a teljes vételárat a vásárló részére megtéríteni, valamint követelheti az áru nem rendeltetésszerű használatából eredő kárának megtérítését. A 17/1999 (II.5) Korm. rendelet 5. §-a alapján a Megrendelő nem gyakorolhatja elállási jogát olyan áru esetén, amelynek ára a pénzpiac Zöld Vonal Üzletház által nem irányítható ingadozásától függ, vagy amely természeténél fogva nem szolgáltatható vissza, valamint számítógépi szoftver példányára vonatkozó szerződés esetében, ha a csomagolást a fogyasztó felbontotta.